Širdis (miestas)

Širdis (, ) – miestas vakarų Indijoje, Maharaštros valstijos šiaurėje, 83 km į šiaurę nuo Ahmadnagaro, 296 km į šiaurės rytus nuo Mumbajaus. Geras susisiekimas autobusais su valstijos miestais (Ahmadnagaras, Mumbajus, Puna, Thanė, Našikas, Aklujas, Dulė), yra geležinkelis (Čenajus, Mumbajus, Visakhapatnamas, Maisoras), oro uostas (pastatytas 2017 m.). Turi 36 tūkst. gyventojų (2011), iš kurių raštingi 70%.

Populiaraus XIX a. pabaigos šventojo Sai Babos gimtinė, dar vadinama Sai kraštu.
miniatiūra|150px|left|Iš Širdžio kilęs guru Sai Baba

 Sai Baba 

Širdžio miestas išaugęs aplink Sai Babos šventyklą, vieną turtingiausių visoje Indijoje.http://www.indiatvnews.com/news/india/india-top-10-richest-temples-27684.html?page=4 Miestas gausiai lankomas piligrimų, čia traukiančių pagerbti vienodai hinduistų ir musulmonų garbinamą šventąjį Sai Babą. Guru Sai Baba gyveno Širdyje iki savo Samadhi 1918 m. Dabar šį rajoninį miestą kasmet aplanko milijonai jo sekėjų iš viso pasaulio. Daugiausiai jų suvažiuoja rugsėjo–lapkričio mėn., kuomet vyksta dauguma hinduistų švenčių. Sai Babos mirties metinės minimos spalį, tikslesnė data priklauso nuo indų kalendoriaus.

 Etimologija 

Pagal indologą Vishwanath Khaire, pavadinimas Shirdi kilęs iš tamilų Seeradi = Seer + Adi ( = சீர் + அடி; Devan. सीर् + अडि = सीरडि). Tamilų kalboje šis vardas reiškia „gerovės papėdė“.http://www.newindology.in/ http://www.newindology.in/Docs/Place%20names%20in%20Maharashtra.pdf

 Šaltiniai 

 Nuorodos 

 Oficiali svetainė

Kategorija:Maharaštros miestai
Kategorija:Hinduizmo šventvietės